ເຄັນຢາແລກສິນເຊື່ອຄາບອນ ກັບເຄື່ອງກອງນໍ້າສະອາດ ໃຫ້ປະຊາຊົນໃນເຂດຊົນນະບົດ (ເບິ່ງວີດີໂອພາສາລາວ/ອັງກິດ)
ໂຄງການ​ເຄື່ອງ​ກອງ​ນໍ້າຂອງ​ບໍລິສັດ Vestergaard Frandsen ​ເປັນ​ນຶ່ງ​ໃນ 60 ກ່ວາໂຄງການ​ໃນ​ອາ​ຟຣິກາ ທີ່​​ໄດ້ຈົດທະບຽນ​ຢູ່​ພາຍໃຕ້​ໂຄງການ CDM.
ການຊື້ຂາຍສິນເຊື່ອຄາບອນນັ້ນ ແມ່ນເປັນຄວາມຄິດທີ່ຂ້ອນຂ້າງຈະໃໝ່ຢູ່ໃນຂົງເຂດອາຟຣິ ກາ ທີ່ມີການຊື້ຂາຍສິນເຊື່ອຄາບອນ ບໍ່ຮອດ 3% ຂອງການຄ້າສິນເຊື່ອຄາບອນໃນທົ່ວໂລກ ທີ່ມູນຄ່າທັງໝົດ 144 ພັນລ້ານໂດລານັ້ນ ລະບົບດັ່ງກ່າວແມ່ນມີເປົ້າໝາຍເພື່ອລົດຜ່ອນ ແກສຄາບອນ ໄດອອ໊ກໄຊດ໌ ໃນທົ່ວໂລກລົງ ໂດຍການອະນຸຍາດໃຫ້ໂຄງການຕ່າງໆທີ່ປ່ອຍ ອາຍແກສຄາບອນອອກໃນລະດັບຕໍ່ານັ້ນ ຂາຍສິນເຊື່ອໃຫ້ແກ່ພວກໂຄງການທີ່ປ່ອຍອອກ ຫລາຍແລະຕ້ອງການຈະລົດອາຍແກສດັ່ງກ່າວລົງ ພາຍໃຕ້ອະນຸສັນຍາ Kyoto ນັ້ນ ການ ຄ້າຄາບອນກໍາລັງເລີ່ມຂະຫຍາຍຕົວ ຢູ່ໃນບັນດາປະເທດອາຟຣິກາ ເຊັ່ນເຄນຢາ ຊຶ່ງມີບໍລິ ສັດນຶ່ງຈາກສະວີສເຊີແລນດ໌ ເຂົ້າໄປປະກອບສ່ວນໃນໂຄງການນີ້ຢູ່ທີ່ນັ້ນ ນັກຂ່າວວິໂອເອ Cathy Majtenyi ມີລາຍງານກ່ຽວກັບສິ່ງທ້າທາຍແລະຜົນດີຕ່າງໆ ຈາກຕະຫລາດຄາບອນ ໃນອາຟຣິການັ້ນ ຊຶ່ງດາຣາຈະນໍາມາສະເໜີທ່ານ ມີສິ່ງນຶ່ງແປກໃໝ່ຢູ່ໃນຫລາຍໆບ້ານໃນພາກຕາເວັນຕົກຂອງປະເທດເຄນຢາ ຄືເຄຶ່ອງກອງນໍ້າ LifeStraw Family ທີ່ຜະລິດໂດຍບໍລິສັດ Vestergaard Frandsen ຊຶ່ງເປັນບໍລິສັດ ສ້າງຜະລິດຕະພັນດ້ານສຸຂະພາບ ຈາກສະວິສເຊີແລນດ໌ ທີ່ພວກເຮັດວຽກໃຫ້ປະຊາຄົມໄດ້ ເອົາໄປແຈກຢາຍຟີ ໃຫ້ແກ່ 900,000 ຄອບຄົວ ພາຍໃຕ້ໂຄງການນໍ້າດື່ມສະອາດປອດໄພທີ່ວ່ານີ້ ບໍລິສັດ Vestergaard ມຸ່ງຫວັງທີ່ຈະ ຫາກໍາໄລ ໂດຍການຂາຍສິນເຊື່ອຄາບອນໃນຕະຫລາດຄາ ບອນໂລກ ທີ່ມີມູນຄ່າ 144 ພັນລ້ານໂດລານັ້ນ ນາງ Alison Ann Hill ຜູ້ຈັດການຝ່າຍພັດທະນາແນວຄິດ ປະຈໍາຫ້ອງການຢູ່ໃນສະຫະ ລັດ ຂອງບໍລິສັດ Vestergaard Frandsen ກ່າວວ່າ ການຄິດໄລ່ດັ່ງກ່າວແມ່ນອິງຕາມປະລິມານຟືນ ທີ່ຄອບຄົວຂະໜາດກາງ ໃຊ້ຕົ້ມນໍ້າ ເພື່ອຈະໄດ້ນໍ້າດື່ມທີ່ສະອາດປອດໄພນັ້ນ ໂຄງການເຄື່ອງກອງນໍ້າ LifeStraw Family ຂອງບໍລິສັດ Vestergaard Frandsen ເປັນນຶ່ງໃນຫລາຍກ່ວາ 60 ໂຄງການໃນຂົງເຂດອາຟຣິກາ ທີ່ໄດ້ຈົດທະບຽນຢູ່ພາຍໃຕ້ໂຄງ ການ CDM ຫລື ກົນໄກການພັດ ທະນາທີ່ສະອາດຂອງອະນຸສັນຍາ Kyoto ທີ່ລະບຸໃຫ້ ພວກປະເທດທີ່ຈະເລີນອຸດສາຫະກໍາທັງຫລາຍ ລົງທຶນເຂົ້າໃສ່ໃນໂຄງການລົດຜ່ອນອາຍ ແກສເຮືອນແກ້ວ ໃນພວກປະເທດພວມພັດທະນາ ລົງນັ້ນ ພວກໂຄງການດັ່ງກ່າວຈະໄດ້ຮັບນຶ່ງສິນເຊື່ອຄາບອນ ສໍາລັບທຸກໆໂຕ້ນກ້ອນຂອງທາດຄາ ບອນໄດອ໊ອກໄຊ້ ທີ່ປ້ອງກັນບໍ່ໃຫ້ຊືມເຂົ້າສູ່ບັນຍາກາດໂລກ ຈາກນັ້ນ ສິນເຊື່ອຄາບອນ ຈະຖືກຂາຍທອດອອກໃນຕະຫລາດ ໃຫ້ແກ່ພວກປະເທດທີ່ຈະຕ້ອງລົດຜ່ອນແກສຄາບອນ ຂອງຕົນລົງ ພາຍໃຕ້ອະນຸສັນຍາ Kyoto ແຕ່ບໍ່ສາມາດຈະເຮັດໄດ້ນັ້ນ ພວກທີ່ວິຈານຕະຫລາດຄາບອນໂລກ ກ່າວວ່າ ລະບົບການດັ່ງກ່າວ ແມ່ນເປັນການຊຸກຍູ້ໃຫ້ ພວກບໍລິສັດທັງຫລາຍໃນປະເທດທີ່ຈະເລີນອຸດສາຫະກໍາ ສືບຕໍ່ສ້າງມົນລະພິດໃສ່ບັນຍາກາດ ຂອງໂລກ ແຕ່ໃນຂະນະດຽວກັນ ກໍສາມາດປະຕິບັດຕາມມາດຕະຖານການປ່ອຍແກສເຮືອນ ແກ້ວ ໂດຍການຊື້ສິນເຊື່ອຄາບອນນັ້ນ ນອກນີ້ແລ້ວ ພວກເຂົາເຈົ້າຍັງເວົ້າວ່າ ມັນບໍ່ຍຸດຕິທໍາ ທີ່ພວກໂຄງການຕ່າງໆທີ່ປອດມົນລະພິດໃນອາຟຣິກາ ແລະຂົງເຂດພວມພັດທະນາອື່ນໆ ຈະໄປສະໜັບສະໜຸນພວກສ້າງມົນລະພິດໃນປະເທດທີ່ພັດທະນາແລ້ວ ແຕ່ວ່າ ໃນພວກປະເທດອາຟຣິ ການັ້ນ ສິນເຊື່ອຄາບອນ ຖືວ່າ ເປັນເຄື່ອງຈັກໃໝ່ ສໍາລັບການ ອຸນະລັກຮັກສາສິ່ງແວດລ້ອມ ແລະການເຕີບໂຕທາງເສດຖະ ກິດ ອິງຕາມທ່ານ Adriaan Tas ຜູ້ອໍານວຍການຝ່າຍຈັດ ການຂອງບໍລິສັດ ທີ່ປຶກສາຄາ ບອນອາຟຣິກາຈໍາກັດ ຫລື Carbon Africa Ltd ທີ່ມີ ສໍານັກງານຢູ່ນະຄອນຫລວງ ໄນໂຣບີ ທ່ານທັສກ່າວວ່າ “A big project like Lake Turkana ທ່ານທາສ ກ່າວວ່າ ພວກປະເທດອາຟຣິກາຈະຕ້ອງຕັດສິນໃຈວ່າ ພວກເຂົາເຈົ້າຈະສາມາດ ພັດທະນາໄດ້ຢ່າງປະຢັດ ໂດຍການໃຊ້ນໍ້າມັນຈາກຊາກຫີນຂອງສັດດຶກດໍາບັນ ຫລືວ່າພວກ ພະລັງງານທີ່ໝຸນໃຊ້ຄືນໃໝ່ໄດ້ ແລະບໍ່ເປັນໄພຕໍ່ສະພາບແວດລ້ອມ ເຊັ່ນ ໄຟຟ້ານໍ້າຕົກ ລົມ ແລະແສງຕາເວັນນັ້ນ ທ່ານທັສ ກ່າວຕື່ມວ່າ ພວກໂຄງການທີ່ເລີ່ມຕົ້ນຂື້ນຢູ່ໃນຫລາຍໆປະເທດ ເຊັ່ນເຄນຢາ ທີ່ບໍ່ ໄດ້ຈົດທະບຽນໃຫ້ທັນກໍານົດທ້າຍປີໜ້ານັ້ນ ຈະປະເຊີນກັບອຸບປະສັກໃຫຍ່ຫລາຍຢ່າງ ເວລາ ເງື່ອນໄຂບາງຂໍ້ທີ່ພົວພັນກັບອະນຸສັນຍາ Kyoto ໝົດກໍນົດລົງ ຊຶ່ງທ່ານອະທິບາຍວ່າ: ກອງປະຊຸມກ່ຽວກັບການປ່ຽນແປງຂອງດິນຟ້າອາກາດ ຂອງອົງການສະຫະປະຊາຊາດ ບັ້ນຕໍ່ໄປ ທີ່ຈະເວົ້າເຖິງຄວາມກ້າວໜ້າໃນການຈັດຕັ້ງປະຕິບັດອະນຸສັນຍາ Kyoto ນັ້ນ ຈະຈັດ ຂື້ນທີ່ເມືອງ Durban ປະເທດອາຟຣິກາໃຕ້ ໃນທ້າຍປີນີ້